
EH Bildu Nafarroa talde parlamentarioko foru parlamentari Mikel Zabaleta Aramendia jaunak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:
2026rako Urteko Araugintza Planaren arabera, Nafarroako Gobernuak lurralde antolamenduari eta hirigintzari buruzko foru-lege proiektua aurten onestea eta Nafarroako Parlamentura bidaltzea aurreikusten du.
Hori guztia ikusita, honako hau jakin nahi dut:
Administrazio-izapidetzearen zein fasetan dago lurralde antolamenduari eta hirigintzari buruzko foru-lege proiektua?
Nafarroako Gobernuak noizko aurreikusten du onestea foru-lege proiektu hori Gobernuaren bilkuran?
Nahitaezko zer txosten eta zer administrazio- edo kontsulta-izapide geratzen dira betetzeko, Nafarroako Gobernuak onetsi aurretik?

